กฎสำนักนายกรัฐมนตรีฉบับที่ ๘๘(พ.ศ. ๒๕๔๒)ออกตามความในพระราชบัญญัติเครื่องแบบข้าราชการฝ่ายพลเรือนพุทธศักราช๒๔๗๘[๑] อาศัยอำนาจตามความในมาตรา ๖ และมาตรา ๗แห่งพระราชบัญญัติเครื่องแบบข้าราชการฝ่ายพลเรือน พุทธศักราช ๒๔๗๘นายกรัฐมนตรีออกกฎสำนักนายกรัฐมนตรีไว้ ดังต่อไปนี้ข้อ ๑ ลักษณะชนิด และประเภทของเครื่องแบบพิเศษข้าราชการกรมป่าไม้กับการแต่งเครื่องแบบให้เป็นไปตามที่กำหนดในกฎสำนักนายกรัฐมนตรีนี้ภาค ๑เครื่องแบบพิเศษข้าราชการกรมป่าไม้ชาย หมวด ๑ชนิดของเครื่องแบบ ข้อ ๒เครื่องแบบพิเศษข้าราชการกรมป่าไม้ชาย มี ๕ ชนิด คือ(๑) เครื่องแบบปฏิบัติงานประจำด่านท่าอากาศยาน ด่านท่าเรือและด่านชายแดนที่มีการค้าระหว่างประเทศ ประกอบด้วย(ก) หมวกทรงหม้อตาลหรือหมวกหนีบสีกากี(ข) เสื้อคอพับสีกากีแขนสั้นหรือแขนยาว(ค) กางเกงขายาวสีกากี(ง) เข็มขัดหนังสีดำ(จ) รองเท้าหุ้มส้นหนังสีดำ(๒) เครื่องแบบปฏิบัติงานและพิธีการประจำอุทยานแห่งชาติและเขตรักษาพันธุ์สัตว์ป่า ประกอบด้วย(ก) หมวกทรงหม้อตาลหรือหมวกหนีบสีเทาแกมเขียว(ข) เสื้อคอพับสีเขียวอ่อนแขนสั้นหรือแขนยาว(ค) เสื้อชั้นนอกคอแบะสีเทา(ง) กางเกงขายาวสีเทา(จ) เข็มขัดหนังสีดำ(ฉ) รองเท้าหุ้มส้นหนังสีดำ(๓) เครื่องแบบปฏิบัติการป้องกันและปราบปราม ประกอบด้วย(ก) หมวกทรงอ่อนมีหรือไม่มีกะบังสีดำแกมน้ำเงิน(ข) เสื้อคอแบะสีดำแกมน้ำเงินแขนยาวพับแขนและเสื้อยืดคอกลมสีเขียวแขนสั้น(ค) กางเกงขายาวสีดำแกมน้ำเงิน(ง) เข็มขัดด้ายถักสีดำแกมน้ำเงิน(จ) รองเท้าสูงครึ่งน่องสีดำหรือสีเขียว(๔) เครื่องแบบปฏิบัติการตรวจพิทักษ์ป่าประกอบด้วย(ก) หมวกทรงอ่อนมีกะบังสีน้ำตาลแกมเขียว(ข) เสื้อคอแบะลายพรางสีน้ำตาลเขียว แขนยาวพับแขนและปล่อยเอว และเสื้อยืดคอกลมสีเขียวแขนสั้น(ค) กางเกงขายาวลายพรางสีน้ำตาลเขียว(ง) เข็มขัดด้ายถักสีน้ำตาลแกมเขียว(จ) รองเท้าสูงครึ่งน่องสีดำหรือสีเขียว(๕) เครื่องแบบปฏิบัติการควบคุมไฟป่า ประกอบด้วย(ก) หมวกทรงอ่อนมีกะบังสีแดง(ข) เสื้อคอแบะสีแดงแขนยาวพับแขน และเสื้อยืดคอกลมสีแดงแขนสั้น(ค) กางเกงขายาวสีดำ(ง) เข็มขัดด้ายถักสีดำ(จ) รองเท้าสูงครึ่งน่องสีดำหมวด ๒ส่วนของเครื่องแบบ ข้อ ๓ หมวก มี๘ แบบ คือ(๑) หมวกทรงหม้อตาลสีกากี มีเครื่องประกอบ ดังนี้(ก) กะบัง ทำด้วยหนังหรือวัตถุเทียมหนังสีดำสำหรับข้าราชการระดับ ๗ และระดับ ๘ ที่ขอบโค้งของกะบังหมวกปักด้วยดิ้นทองหรือวัตถุเทียมดิ้นทองเป็นรูปเครือไม้ด้านละ ๑ ช่อ โดยปักหรือทำมาบรรจบกันที่ตรงกลางของกะบังหมวก สำหรับข้าราชการระดับ๙ และระดับ ๑๐ที่ขอบโค้งของกะบังหมวกปักด้วยดิ้นทองหรือวัตถุเทียมดิ้นทองเป็นรูปเครือไม้ ด้านละ๒ ช่อ โดยปักหรือทำมาบรรจบกันที่ตรงกลางของกะบังหมวก(ข) สายรัดคางกว้าง ๑.๒ เซนติเมตรทำด้วยดิ้นทองหรือวัตถุเทียมดิ้นทองปลายสายมีดุมโลหะสีทองตราครุฑพ่าห์ขนาดเล็กติดอยู่ที่ริมขอบหมวกข้างละ ๑ ดุม(ค) ผ้าพันหมวกสีกากีกว้าง ๔ เซนติเมตร(ง) ตราหน้าหมวกเป็นรูปสัญลักษณ์กรมป่าไม้ปักด้วยดิ้นทองหรือวัตถุเทียมดิ้นทอง มีขนาดวัดเส้นผ่านศูนย์กลาง ๖ เซนติเมตร(๒) หมวกทรงหม้อตาลสีเทาแกมเขียวมีลักษณะเช่นเดียวกับหมวกทรงหม้อตาลสีกากี เว้นแต่ผ้าพันหมวกสีเทา(๓) หมวกทรงอ่อนมีกะบังสีดำแกมน้ำเงิน ทำด้วยผ้าตอนหน้ามีกะบังสีเดียวกับหมวก กะบังหมวกและตราหน้าหมวกมีลักษณะเช่นเดียวกับหมวกทรงหม้อตาลสีกากีเว้นแต่สัญลักษณ์กรมป่าไม้ มีขนาดวัดเส้นผ่านศูนย์กลาง ๔ เซนติเมตร(๔) หมวกทรงอ่อนมีกะบังสีน้ำตาลแกมเขียวมีลักษณะเช่นเดียวกับหมวกทรงอ่อนมีกะบังสีดำแกมน้ำเงิน(๕) หมวกทรงอ่อนมีกะบังสีแดง ทำด้วยผ้าตอนหน้าหมวกมีกะบังหมวกตราหน้าหมวกเป็นรูปสัญลักษณ์กรมป่าไม้ ขนาดวัดเส้นผ่านศูนย์กลาง๔ เซนติเมตร(๖) หมวกทรงอ่อนไม่มีกะบังสีดำแกมน้ำเงิน ทำด้วยสักหลาดมีลักษณะเช่นเดียวกับหมวกทรงอ่อนมีกะบังสีดำแกมน้ำเงิน เว้นแต่ไม่มีกะบังหมวก(๗) หมวกหนีบสีกากีด้านหน้ามีดุมโลหะสีทองตราครุฑพ่าห์ขนาดเล็ก ๒ ดุมติดซ้อนกัน มีตราครุฑพ่าห์ในบัวกระหนกสูง๔.๕ เซนติเมตร ติดที่ด้านซ้ายเหนือขอบหมวกห่างจากมุมพับด้านหน้าหมวกประมาณ ๔เซนติเมตร สำหรับข้าราชการระดับ ๑ ถึงระดับ ๗ ให้มีแถบทองกว้าง ๐.๕ เซนติเมตรติดรอบหมวก สำหรับข้าราชการระดับ ๘ ถึงระดับ ๑๐ ให้มีแถบทองกว้าง ๑ เซนติเมตรโดยให้มีแถบดำกว้าง ๐.๓ เซนติเมตร แทรกอยู่ตรงกลาง(๘) หมวกหนีบสีเทาแกมเขียวมีลักษณะเช่นเดียวกับหมวกหนีบสีกากีการสวมหมวกให้สวมในโอกาสอันควรข้อ ๔ เสื้อมี ๘ แบบ คือ(๑) เสื้อคอพับสีกากี แขนยาวรัดข้อมือ มีดุมที่ข้อมือข้างละ๑ ดุม หรือแขนสั้นเหนือศอกเล็กน้อย มีกระเป๋าเย็บติดที่อกเสื้อ ข้างละ ๑ กระเป๋ากระเป๋าเสื้อมีแถบอยู่ตรงกลางตามทางดิ่งกว้าง ๓.๕ เซนติเมตรมุมกระเป๋าและใบปกกระเป๋ารูปมนชายกลางแหลมหรือตัดมุม มีดุมขัดใบปกกระเป๋าข้างละ ๑ดุม สำหรับขัดใบปกกระเป๋า ตัวเสื้อผ่าอกตลอด มีสาบกว้าง ๓.๕ เซนติเมตร ติดดุมตามแนวอกเสื้อ ๖ ดุม ระยะห่างเท่า ๆ กันพอสมควรดุมทั้งหมดเป็นรูปกลมแบนทำด้วยวัตถุสีเดียวกับสีเสื้อติดเครื่องหมายแสดงสังกัดที่ปกคอเสื้อด้านหน้าทั้งสองข้างทำด้วยโลหะสีทองรูปพระพิรุณทรงนาคที่ไหล่เสื้อประดับอินทรธนูสีเดียวกับเสื้อ ยาวตามความยาวของบ่าเย็บติดกับเสื้อเหนือบ่าทั้งสองข้างจากไหล่ไปคอปลายมน ด้านไหล่กว้าง ๔ เซนติเมตร ด้านคอกว้าง ๓ เซนติเมตรตอนปลายขัดดุมติดกับตัวเสื้อ เมื่อสวมเสื้อนี้ให้ขัดดุมทุกดุม ยกเว้นดุมบนสุดที่อกเสื้อติดกับคอและให้สอดชายเสื้อไว้ภายในกางเกง(๒) เสื้อคอพับแขนสั้นหรือแขนยาวสีเขียวอ่อนมีลักษณะเช่นเดียวกับเสื้อคอพับสีกากี(๓) เสื้อคอแบะสีดำแกมน้ำเงิน แขนยาวทรงกระบอกคอแบะออกตัวเสื้อผ่าอกตลอด ติดดุมตามแนวอกเสื้อ ๕ ดุม ระยะห่างเท่า ๆ กันพอสมควรมีกระเป๋ารูปสี่เหลี่ยมเย็บติดที่อกเสื้อข้างละ ๑ กระเป๋า มีใบปกกระเป๋าสองข้างมุมกระเป๋าและใบปกกระเป๋ารูปมนชายกลางแหลมหรือตัดมุมมีดุมขัดใบปกกระเป๋าข้างละ ๑ดุม สำหรับขัดใบปกกระเป๋า เมื่อสวมเสื้อนี้ให้สอดชายเสื้อไว้ภายในกางเกง(๔) เสื้อคอแบะปล่อยเอวลายพรางสีน้ำตาลเขียวแขนยาวทรงกระบอก คอแบะออก ตัวเสื้อผ่าอกตลอด ติดดุมตามแนวอกเสื้อ ๕ ดุม ระยะห่างเท่าๆ กันพอสมควร ที่อกเสื้อมีกระเป๋ารูปสี่เหลี่ยมตัดมุมที่ก้นกระเป๋าทั้งสองข้างข้างละ ๑ กระเป๋า และกระเป๋าล่างระดับเอวรูปเดียวกันแต่ใหญ่กว่ากระเป๋าบนเล็กน้อยอีกข้างละ ๑ กระเป๋า กระเป๋าทั้งหมดมีใบปกกระเป๋าและตัดมุมรับกับก้นกระเป๋าที่ปากกระเป๋าติดดุม ข้างละ ๑ ดุม สำหรับขัดใบปกกระเป๋า ที่เอวด้านหลังคาดด้วยผ้าสีเดียวกับเสื้อขนาดกว้าง ๕ เซนติเมตร ชายเสื้อที่ตะเข็บกลางหลังเปิดไว้ถึงผ้าคาดเอว(๕) เสื้อคอแบะสีแดง แขนยาวทรงกระบอก คอแบะออกตัวเสื้อผ่าอกตลอด ติดดุมสีดำตามแนวอกเสื้อ ๕ ดุม ระยะห่างเท่า ๆ กันพอสมควรมีกระเป๋ารูปสี่เหลี่ยม ข้างละ ๑ กระเป๋า มีใบปกกระเป๋ากระเป๋าเสื้อมีแถบอยู่ตรงกลางตามทางดิ่งกว้าง ๓.๕ เซนติเมตร มุมกระเป๋าและใบปกกระเป๋ารูปมนชายกลางแหลมหรือตัดมุมเมื่อสวมเสื้อนี้ให้สอดชายเสื้อไว้ภายในกางเกงเมื่อใช้เสื้อแบบที่ (๓) (๔) และ (๕) ให้ปักเครื่องหมายแสดงสังกัดทำด้วยไหมถักสีทองรูปพระพิรุณทรงนาคที่ปกคอเสื้อข้างซ้ายและให้ปักเครื่องหมายแสดงระดับด้วยไหมสีทองที่ปกคอเสื้อข้างขวาสำหรับเครื่องหมายแสดงระดับให้อนุโลมตามข้อ ๑๔ (๑) แต่ให้มีขนาดเล็กลงครึ่งหนึ่ง และให้พับปลายแขนขึ้นมาเพียงศอก(๖) เสื้อยืดคอกลมสีเขียวแขนสั้นเมื่อใช้เสื้อนี้ให้ใช้กับเสื้อแบบที่ (๓) และ (๔)(๗) เสื้อยืดคอกลมสีแดงแขนสั้นเมื่อใช้เสื้อนี้ให้ใช้กับเสื้อแบบที่ (๕)(๘) เสื้อชั้นนอกคอแบะสีเทา คอแบะออก มีตะเข็บหลัง ๓ ตะเข็บที่แนวอกเสื้อมีดุมโลหะสีทองขนาดใหญ่ ๔ ดุม มีกระเป๋าบนและล่างอย่างละ ๒ กระเป๋ากระเป๋าเสื้อมีแถบอยู่ตรงกลาง ตามทางดิ่งกว้าง ๓.๕ เซนติเมตรกระเป๋าบนมีใบปกกระเป๋ารูปมนชายกลางแหลม กระเป๋าล่างเป็นรูปย่ามมีใบปกกระเป๋ารูปตัดกระเป๋าทุกกระเป๋าขัดดุมโลหะสีทองตราครุฑพ่าห์ขนาดเล็กชายเสื้อที่ตะเข็บกลางหลังเปิดไว้พอประมาณ แขนยาว ปลายแขนเสื้อทั้งสองติดดุมโลหะสีทองตราครุฑพ่าห์ขนาดเล็กข้างละ ๓ ดุม ติดเครื่องหมายแสดงสังกัดที่ปกคอเสื้อด้านหน้าทั้งสองข้างทำด้วยโลหะสีทองรูปพระพิรุณทรงนาคเมื่อใช้เสื้อนี้ให้ใช้กับเสื้อคอพับแขนยาวสีเขียวอ่อนและผ้าผูกคอสีดำเงื่อนกะลาสีเสื้อแบบที่ (๑) (๒) (๓) (๔) และ (๕) ให้ติดเครื่องหมายกรมป่าไม้ที่แขนเสื้อข้างซ้ายและให้ติดเครื่องหมายแสดงต้นสังกัดตามที่อธิบดีกรมป่าไม้กำหนดที่แขนเสื้อข้างขวาหรือที่อกเสื้อหรือกระเป๋าเสื้อด้านขวาข้อ ๕ กางเกงมี ๕ แบบ คือ(๑) กางเกงขายาวสีกากี ไม่พับปลายขา ปลายขายาวปิดตาตุ่มกว้างไม่น้อยกว่า ๒๒ เซนติเมตร และไม่เกิน ๒๖ เซนติเมตรที่ขอบเอวมีห่วงสำหรับสอดเข็มขัดทำด้วยผ้าสีเดียวกับกางเกง กว้างไม่เกิน ๑เซนติเมตร จำนวน ๗ ห่วง ที่แนวตะเข็บกางเกงด้านข้างมีกระเป๋าเจาะข้างละ ๑ กระเป๋าด้านหลังมีกระเป๋าเจาะ ไม่มีปก ๒ ข้าง ข้างละ ๑ กระเป๋า และจะมีดุมขัดปากกระเป๋าด้วยหรือไม่ก็ได้(๒) กางเกงขายาวสีเทามีลักษณะเช่นเดียวกับกางเกงขายาวสีกากี(๓) กางเกงขายาวสีดำแกมน้ำเงินมีลักษณะเช่นเดียวกับกางเกงขายาวสีกากี(๔) กางเกงขายาวลายพรางสีน้ำตาลเขียวมีลักษณะเช่นเดียวกับกางเกงขายาวสีกากี(๕) กางเกงขายาวสีดำ ไม่พับปลายขา ปลายขายาวปิดตาตุ่มกว้างไม่น้อยกว่า ๒๒ เซนติเมตร และไม่เกิน ๒๖ เซนติเมตรที่ขอบเอวมีห่วงสำหรับสอดเข็มขัดทำด้วยผ้าสีเดียวกับกางเกงกว้างไม่เกิน ๑ เซนติเมตรจำนวน ๗ ห่วง ที่แนวตะเข็บกางเกงด้านข้างมีกระเป๋าเจาะข้างละ ๑ กระเป๋า ด้านหลังมีกระเป๋าเจาะมีปก ๒ ข้าง ข้างละ ๑ กระเป๋า ขัดดุมสีดำข้างละ ๑ ดุม และที่ตะเข็บกางเกงด้านนอกเหนือเข่าเล็กน้อยทั้งสองข้างมีกระเป๋ารูปสี่เหลี่ยม มีใบปกกระเป๋าสองข้าง ข้างละ ๑ กระเป๋ามุมกระเป๋าและใบปกกระเป๋ารูปมนชายกลางแหลมหรือตัดมุม มีดุมสีดำขัดใบปกกระเป๋าข้างละ๒ ดุมข้อ ๖เข็มขัดมี ๔ แบบ คือ(๑) เข็มขัดหนังสีดำ กว้าง ๓.๒ เซนติเมตรหัวเข็มขัดทำด้วยโลหะสีทองรูปสี่เหลี่ยมผืนผ้าทางนอนปลายมน กว้าง ๓.๕ เซนติเมตร ยาว ๕ เซนติเมตร มีรูปพระพิรุณทรงนาคสีทองอยู่กึ่งกลางหัวเข็มขัด(๒) เข็มขัดด้ายถักสีดำแกมน้ำเงินกว้าง ๓.๒ เซนติเมตร หัวเข็มขัดทำด้วยโลหะสีทองรูปสี่เหลี่ยมผืนผ้าทางนอน ปลายมน กว้าง ๓.๕ เซนติเมตร ยาว ๕ เซนติเมตรมีรูปพระพิรุณทรงนาคสีทองอยู่กึ่งกลางหัวเข็มขัด ไม่มีเข็มสำหรับสอดรูปลายเข็มขัดตัดตรงและหุ้มด้วยโลหะสีทอง กว้าง ๑ เซนติเมตร(๓) เข็มขัดด้ายถักสีน้ำตาลแกมเขียว มีลักษณะเช่นเดียวกับเข็มขัดด้ายถักสีดำแกมน้ำเงิน(๔) เข็มขัดด้ายถักสีดำมีลักษณะเช่นเดียวกับเข็มขัดด้ายถักสีดำแกมน้ำเงินข้อ ๗ รองเท้าข้าราชการชาย ให้ใช้รองเท้าได้ ๓ แบบ คือ(๑) รองเท้าหุ้มส้นหนังสีดำ(๒) รองเท้าสูงครึ่งน่องสีเขียว(๓) รองเท้าสูงครึ่งน่องสีดำรองเท้าทุกแบบต้องมีส้น ไม่มีลวดลายและใช้รองเท้าชนิดผูกเชือก เวลาสวมรองเท้าให้สวมถุงเท้าสีเดียวกับรองเท้าภาค ๒เครื่องแบบพิเศษข้าราชการกรมป่าไม้หญิง หมวด ๑ชนิดของเครื่องแบบ ข้อ ๘เครื่องแบบพิเศษข้าราชการกรมป่าไม้หญิง มี ๔ ชนิด คือ(๑) เครื่องแบบปฏิบัติงานประจำด่านท่าอากาศยาน ด่านท่าเรือและด่านชายแดนที่มีการค้าระหว่างประเทศ ประกอบด้วย(ก) หมวกทรงหม้อตาลหรือหมวกหนีบสีกากี(ข) เสื้อคอพับสีกากีแขนสั้นหรือแขนยาว(ค) กางเกงขายาวหรือกระโปรงสีกากี(ง) เข็มขัดหนังสีดำ(จ) รองเท้าหุ้มส้นหนังสีดำหรือสีน้ำตาล(๒) เครื่องแบบปฏิบัติงานและพิธีการประจำอุทยานแห่งชาติและเขตรักษาพันธุ์สัตว์ป่า ประกอบด้วย(ก) หมวกทรงหม้อตาลหรือหมวกหนีบสีเทาแกมเขียว(ข) เสื้อคอพับสีเขียวอ่อนแขนสั้นหรือแขนยาว(ค) เสื้อชั้นนอกคอแบะสีเทา(ง) กางเกงขายาวหรือกระโปรงสีเทา(จ) เข็มขัดหนังสีดำ(ฉ) รองเท้าหุ้มส้นหนังสีดำ(๓) เครื่องแบบปฏิบัติการป้องกันและปราบปราม ประกอบด้วย(ก) หมวกทรงอ่อนมีหรือไม่มีกะบังสีดำแกมน้ำเงิน(ข) เสื้อคอแบะสีดำแกมน้ำเงินแขนยาวพับแขน และเสื้อยืดคอกลมสีเขียวแขนสั้น(ค) กางเกงขายาวสีดำแกมน้ำเงิน(ง) เข็มขัดด้ายถักสีดำแกมน้ำเงิน(จ) รองเท้าสูงครึ่งน่องสีดำ(๔) เครื่องแบบปฏิบัติการตรวจพิทักษ์ป่า ประกอบด้วย(ก) หมวกทรงอ่อนมีกะบังสีน้ำตาลแกมเขียว(ข) เสื้อคอแบะลายพรางสีน้ำตาลเขียวแขนยาวพับแขนและปล่อยเอวและเสื้อยืดคอกลมสีเขียวแขนสั้น(ค) กางเกงขายาวลายพรางสีน้ำตาลเขียว(ง) เข็มขัดด้ายถักสีน้ำตาลแกมเขียว(จ) รองเท้าสูงครึ่งน่องหนังสีดำหมวด ๒ส่วนของเครื่องแบบ ข้อ ๙ หมวกข้าราชการหญิงให้ใช้หมวกได้ ๗ แบบโดยอนุโลมตามแบบหมวกของข้าราชการชาย แบบที่ (๑) (๒) (๓) (๔) (๖) (๗) และ (๘)ข้อ ๑๐ เสื้อข้าราชการหญิงให้ใช้เสื้อได้ ๖ แบบโดยอนุโลมตามแบบเสื้อของข้าราชการชาย แบบที่ (๑) (๒) (๓) (๔) (๖) และ (๘)ข้อ ๑๑ กางเกงกระโปรงข้าราชการหญิงให้ใช้กางเกงได้ ๔ แบบโดยอนุโลมตามแบบกางเกงของข้าราชการชาย แบบที่ (๑) (๒) (๓) และ (๔)และให้ใช้กระโปรงได้ ๒ แบบ คือ(๑) กระโปรงสีกากี ยาวปิดเข่าพอสมควรทางด้านหน้าขวาและซ้ายมีกระเป๋าเจาะข้าง ข้างละ ๑ กระเป๋า ไม่มีใบปกกระเป๋าปากกระเป๋าเฉียงลงทางข้างเล็กน้อย มีหรือไม่มีกระเป๋าก็ได้ ชายกระโปรงไม่บาน(๒) กระโปรงสีเทา มีลักษณะเช่นเดียวกับกระโปรงสีกากีข้อ ๑๒ เข็มขัดข้าราชการหญิงให้ใช้เข็มขัดได้ ๓ แบบโดยอนุโลมตามแบบเข็มขัดของข้าราชการชาย แบบที่ (๑) (๒) และ (๓)ข้อ ๑๓รองเท้าข้าราชการหญิงให้ใช้รองเท้าได้ ๓ แบบ คือ(๑) รองเท้าหุ้มส้นหนังสีดำ ส้นสูงไม่เกิน ๓.๕ เซนติเมตร(๒) รองเท้าหุ้มส้นหนังสีน้ำตาล ส้นสูงไม่เกิน ๓.๕ เซนติเมตร(๓) รองเท้าสูงครึ่งน่องสีดำภาค ๓อินทรธนูและเครื่องหมาย ข้อ ๑๔อินทรธนูและเครื่องหมายแสดงระดับ มี ๒ แบบ คือ(๑) อินทรธนูอ่อน ทำด้วยผ้าสักหลาดสีเทาเป็นแผ่นสี่เหลี่ยมผืนผ้ากว้าง ๕ เซนติเมตร ยาวตามลำดับขั้นแต่ไม่เกิน ๑๐.๓๐เซนติเมตร มีเครื่องหมายแสดงระดับบนอินทรธนู ดังต่อไปนี้ข้าราชการระดับ ๑๐ และผู้บังคับบัญชามีแถบดิ้นทองตรึงตามยาวด้านบนเต็มแผ่นอินทรธนูทั้งสองข้างและประดับด้วยไหมสีทองดุนนูนรูปดอกสัก ๖ กลีบ ขนาดเส้นผ่านศูนย์กลาง ๒ เซนติเมตร ๔ดอก ตรงกึ่งกลางด้านกว้างของอินทรธนู ห่างจากต้นอินทรธนู และเว้นระยะห่างกัน ๐.๕เซนติเมตรข้าราชการระดับ ๑๐ (ชช.) และระดับ ๙ (รองอธิบดี)มีแถบดิ้นทองตรึงตามยาวด้านบนเต็มแผ่นอินทรธนูทั้งสองข้างและประดับด้วยไหมสีทองดุนนูนรูปดอกสัก ๖ กลีบ ขนาดเส้นผ่านศูนย์กลาง ๒ เซนติเมตร ๓ดอก ตรงกึ่งกลางด้านกว้างอินทรธนู ห่างจากต้นอินทรธนู และเว้นระยะห่าง ๐.๕เซนติเมตรข้าราชการระดับ ๙ มีแถบดิ้นทองตรึงตามยาวด้านบนเต็มแผ่นอินทรธนูทั้งสองข้างและประดับด้วยไหมสีทองดุนนูนรูปดอกสัก ๖ กลีบ ขนาดเส้นผ่านศูนย์กลาง ๒ เซนติเมตร ๒ดอก ตรงกึ่งกลางด้านกว้างอินทรธนู ห่างจากต้นอินทรธนู และเว้นระยะห่าง ๐.๕เซนติเมตรข้าราชการระดับ ๘มีแถบดิ้นทองตรึงตามยาวด้านบนเต็มแผ่นอินทรธนูทั้งสองข้างและประดับด้วยไหมสีทองดุนนูนรูปดอกสัก๖ กลีบ ขนาดเส้นผ่านศูนย์กลาง ๒ เซนติเมตร ๑ ดอก ตรงกึ่งกลางด้านกว้างของอินทรธนูห่างจากต้นอินทรธนู และเว้นระยะห่าง ๐.๕ เซนติเมตรข้าราชการระดับ ๗ มีแถบไหมสีทองกว้าง ๑.๒ เซนติเมตร ๔ แถบตรึงตามขวางบนอินทรธนูทั้งสองข้าง ห่างจากต้นอินทรธนู และเว้นระยะห่าง ๐.๕เซนติเมตรข้าราชการระดับ ๖ มีแถบไหมสีทองกว้าง ๑.๒ เซนติเมตร ๓ แถบและแถบไหมสีทองกว้าง ๐.๖ เซนติเมตร ๑ แถบ ตรึงตามขวางบนอินทรธนูทั้งสองข้างห่างจากต้นอินทรธนู และเว้นระยะห่าง ๐.๕ เซนติเมตรข้าราชการระดับ ๕ มีแถบไหมสีทองกว้าง ๑.๒ เซนติเมตร ๓ แถบตรึงตามขวางบนอินทรธนูทั้งสองข้าง ห่างจากต้นอินทรธนู และเว้นระยะห่าง ๐.๕เซนติเมตรข้าราชการระดับ ๔ มีแถบไหมสีทองกว้าง ๑.๒ เซนติเมตร ๒ แถบและแถบไหมสีทองกว้าง ๐.๖ เซนติเมตร ๑ แถบ แทรกอยู่ระหว่างกลาง ตรึงตามขวางบนอินทรธนูทั้งสองข้างเริ่มต้นด้วยแถบไหมสีทองกว้าง ๑.๒ เซนติเมตร ห่างจากต้นอินทรธนู และเว้นระยะห่าง๐.๕ เซนติเมตรข้าราชการระดับ ๓ มีแถบไหมสีทองกว้าง ๑.๒ เซนติเมตร ๒ แถบ ตรึงตามขวางบนอินทรธนูทั้งสองข้างห่างจากต้นอินทรธนู และเว้นระยะห่าง ๐.๕ เซนติเมตรข้าราชการระดับ ๒ มีแถบไหมสีทองกว้าง ๑.๒ เซนติเมตร ๑ แถบและแถบไหมสีทองกว้าง ๐.๖ เซนติเมตร ๑ แถบตรึงตามขวางบนอินทรธนูทั้งสองข้าง เริ่มต้นด้วยแถบไหมสีทองกว้าง ๑.๒เซนติเมตร ห่างจากต้นอินทรธนู และเว้นระยะห่าง ๐.๕ เซนติเมตรข้าราชการระดับ ๑ มีแถบไหมสีทองกว้าง ๑.๒ เซนติเมตร ๑ แถบตรึงตามขวางบนอินทรธนูทั้งสองข้าง ห่างจากต้นอินทรธนู ๐.๕ เซนติเมตร(๒) อินทรธนูแข็งสำหรับข้าราชการตั้งแต่ระดับ ๑ ถึงระดับ ๗ ทำด้วยสักหลาดสีเทา เป็นแผ่นสี่เหลี่ยมผืนผ้าปลายมน สำหรับข้าราชการตั้งแต่ระดับ๘ ถึงระดับ ๑๐ และผู้บังคับบัญชาทำด้วยดิ้นทองเป็นแผ่นสี่เหลี่ยมผืนผ้าปลายหักมุมกว้าง ๕ เซนติเมตร ยาว ๑๓ เซนติเมตรที่ตอนปลายติดดุมโลหะสีทองเป็นรูปครุฑพ่าห์ ขนาดเล็ก ๑ ดุม มีเครื่องหมายแสดงระดับดังนี้ข้าราชการระดับ ๑๐ และผู้บังคับบัญชาปักดิ้นทองลายเถาไม้เต็มแผ่นอินทรธนูทั้งสองข้างและประดับด้วยโลหะสีทองดุนนูนรูปดอกสัก๖ กลีบ ขนาดเส้นผ่านศูนย์กลาง ๒ เซนติเมตร ๔ ดอก ตรงกึ่งกลางด้านกว้างอินทรธนูห่างจากต้นอินทรธนู และเว้นระยะห่าง ๐.๕ เซนติเมตรข้าราชการระดับ ๑๐ (ชช.) และระดับ ๙ (รองอธิบดี)ปักดิ้นทองลายเถาไม้เต็มแผ่นอินทรธนูทั้งสองข้างและประดับด้วยโลหะสีทองดุนนูนรูปดอกสัก ๖ กลีบ ขนาดเส้นผ่านศูนย์กลาง ๒ เซนติเมตร๓ ดอก ตรงกึ่งกลางด้านกว้างอินทรธนู ห่างจากต้นอินทรธนู และเว้นระยะห่าง ๐.๕เซนติเมตรข้าราชการระดับ ๙ ปักดิ้นทองลายเถาไม้เต็มแผ่นอินทรธนูทั้งสองข้างและประดับด้วยโลหะสีทองดุนนูนรูปดอกสัก ๖ กลีบ ขนาดเส้นผ่านศูนย์กลาง ๒ เซนติเมตร๒ ดอก ตรงกึ่งกลางด้านกว้างอินทรธนู ห่างจากต้นอินทรธนู และเว้นระยะห่าง ๐.๕เซนติเมตรข้าราชการระดับ ๘ ปักดิ้นทองลายเถาไม้เต็มแผ่นอินทรธนูทั้งสองข้างและประดับด้วยโลหะสีทองดุนนูนรูปดอกสัก ๖ กลีบ ขนาดเส้นผ่านศูนย์กลาง ๒ เซนติเมตร๑ ดอก ตรงกึ่งกลางด้านกว้างอินทรธนู ห่างจากต้นอินทรธนู ๐.๕ เซนติเมตรข้าราชการระดับ ๗ มีแถบดิ้นทองกว้าง ๑.๒ เซนติเมตร ๔ แถบตรึงตามขวางบนอินทรธนูทั้งสองข้าง ห่างจากต้นอินทรธนู และเว้นระยะห่าง ๐.๕ เซนติเมตรข้าราชการระดับ ๖ มีแถบดิ้นทองกว้าง ๑.๒ เซนติเมตร ๓ แถบและแถบกว้าง ๐.๖ เซนติเมตร ๑ แถบ ตรึงตามขวางบนอินทรธนูทั้งสองข้างห่างจากต้นอินทรธนู และเว้นระยะห่าง ๐.๕ เซนติเมตรข้าราชการระดับ ๕ มีแถบดิ้นทองกว้าง ๑.๒ เซนติเมตร ๓ แถบตรึงตามขวางบนอินทรธนูทั้งสองข้าง ห่างจากต้นอินทรธนู และเว้นระยะห่าง ๐.๕เซนติเมตรข้าราชการระดับ ๔ มีแถบดิ้นทองกว้าง ๑.๒ เซนติเมตร ๒ แถบและแถบดิ้นทองกว้าง ๐.๖ เซนติเมตร ๑ แถบ แทรกอยู่ระหว่างกลางตรึงตามขวางบนอินทรธนูทั้งสองข้าง เริ่มต้นด้วยแถบดิ้นทองกว้าง ๑.๒ เซนติเมตร ห่างจากต้นอินทรธนูและเว้นระยะห่าง ๐.๕ เซนติเมตรข้าราชการระดับ ๓ มีแถบดิ้นทองกว้าง ๑.๒ เซนติเมตร ๒ แถบตรึงตามขวางบนอินทรธนูทั้งสองข้าง ห่างจากต้นอินทรธนู และเว้นระยะห่าง ๐.๕เซนติเมตรข้าราชการระดับ ๒ มีแถบดิ้นทองกว้าง ๑.๒ เซนติเมตร ๑ แถบและแถบดิ้นทองกว้าง ๐.๖ เซนติเมตร ๑ แถบ ตรึงตามขวางบนอินทรธนูทั้งสองข้างเริ่มต้นด้วยแถบดิ้นทองกว้าง ๑.๒ เซนติเมตร ห่างจากต้นอินทรธนู และเว้นระยะห่าง๐.๕ เซนติเมตรข้าราชการระดับ ๑ มีแถบดิ้นทองกว้าง ๑.๒ เซนติเมตร ๑ แถบตรึงตามขวางบนอินทรธนูทั้งสองข้าง ห่างจากต้นอินทรธนู ๐.๕ เซนติเมตรข้อ ๑๕การประดับอินทรธนูและเครื่องหมายแสดงระดับ ให้ใช้ประดับ ดังต่อไปนี้(๑) อินทรธนูและเครื่องหมายแสดงระดับตามข้อ ๑๔ (๑)ให้ประดับกับเครื่องแบบตามข้อ ๒ (๒) (ข) และข้อ ๘ (๒) (ข)(๒) อินทรธนูและเครื่องหมายแสดงระดับตามข้อ ๑๔ (๒) ให้ประดับกับเครื่องแบบตามข้อ๒ (๑) (ข) ข้อ ๒ (๒) (ค) ข้อ ๘ (๑) (ข) และข้อ ๘ (๒) (ค)ข้อ ๑๖ป้ายชื่อและตำแหน่งให้มีป้ายชื่อพื้นสีดำ ขนาดกว้างไม่เกิน ๒.๕ เซนติเมตรยาวไม่เกิน ๗.๕ เซนติเมตร แสดงชื่อตัว ชื่อสกุล และชื่อตำแหน่งในการบริหารงาน หรือชื่อตำแหน่งในสายงานตามที่องค์การกลางบริหารงานบุคคลกำหนดสำหรับเครื่องแบบตามข้อ ๒ (๓) (๔) (๕) และข้อ ๘ (๓) (๔)ให้ใช้ป้ายชื่อผ้าสีดำปักชื่อด้วยไหมสีเหลือง ประดับที่อกเสื้อเหนือกระเป๋าบนขวาภาค ๔เบ็ดเตล็ด ข้อ ๑๗ เครื่องแบบพิเศษข้าราชการกรมป่าไม้ แบบใดจะต้องแต่งในโอกาสใดให้เป็นไปตามที่อธิบดีกรมป่าไม้กำหนดข้อ ๑๘ข้าราชการกรมป่าไม้ซึ่งได้รับพระราชทานเครื่องราชอิสริยาภรณ์ หรือได้รับพระราชทานพระบรมราชานุญาตให้ประดับเครื่องราชอิสริยาภรณ์ต่างประเทศให้ประดับแพรแถบเครื่องราชอิสริยาภรณ์ที่อกเสื้อเหนือกระเป๋าบนซ้าย เว้นแต่เครื่องราชอิสริยาภรณ์ซึ่งมีกฎหมายกำหนดให้ประดับที่อกเสื้อข้างขวาให้ติดแพรแถบที่อกเสื้อเหนือกระเป๋าบนขวา ในกรณีที่มีแถบแพรหลายแถบให้ติดเรียงกันเป็นแถวยาวแถวละไม่เกิน ๕ แถบข้อ ๑๙ข้าราชการกรมป่าไม้ซึ่งได้รับเครื่องหมายแสดงความสามารถหรือเข็มแสดงวิทยฐานะของสถาบันการศึกษาของทางราชการให้ประดับเครื่องหมายหรือเข็มนั้นได้ตามที่กระทรวงนั้นกำหนดข้อ ๒๐ให้กรมป่าไม้จัดให้มีหรือเขียนรูปตัวอย่างเครื่องแบบพิเศษนี้ขึ้นไว้เป็นมาตรฐานและสอดส่องควบคุมการแต่งเครื่องแบบให้เป็นไปตามกฎนี้ให้ไว้ ณ วันที่ ๗ กุมภาพันธ์ พ.ศ. ๒๕๔๒ชวน หลีกภัยนายกรัฐมนตรีหมายเหตุ :- เหตุผลในการประกาศใช้กฎสำนักนายกรัฐมนตรีฉบับนี้คือ เนื่องจากข้าราชการกรมป่าไม้มีหน้าที่และภารกิจต้องดำเนินการตามกฎหมายว่าด้วยป่าไม้กฎหมายว่าด้วยอุทยานแห่งชาติ กฎหมายว่าด้วยป่าสงวนแห่งชาติ กฎหมายว่าด้วยสงวนและคุ้มครองสัตว์ป่ากฎหมายว่าด้วยสวนป่า รวมทั้งต้องมีหน้าที่ตรวจสอบและควบคุมการนำเข้าส่งออก นำผ่าน และส่งกลับออกไปเกี่ยวกับสัตว์ป่า ซากสัตว์ป่าและผลิตภัณฑ์จากซากสัตว์ป่า ตามอนุสัญญาว่าด้วยการค้าระหว่างประเทศซึ่งชนิดของสัตว์ป่าและพืชป่าที่ใกล้จะสูญพันธุ์(CITES) ซึ่งการกระทำการดังกล่าวต้องปฏิบัติงานทั้งในด้านการป้องกันและปราบปรามตามกฎหมายที่เกี่ยวข้อง และปฏิบัติงานประจำณ ด่านท่าอากาศยาน ด่านท่าเรือ หรือด่านชายแดนที่มีการค้าระหว่างประเทศและประจำอุทยานแห่งชาติและเขตรักษาพันธุ์สัตว์ป่า สมควรกำหนดให้ข้าราชการกรมป่าไม้มีเครื่องแบบพิเศษเพิ่มขึ้นจากเครื่องแบบข้าราชการฝ่ายพลเรือนเพื่อให้เหมาะสมกับภารกิจและพื้นที่ปฏิบัติการ จึงจำเป็นต้องออกกฎสำนักนายกรัฐมนตรีนี้โชติกานต์/ปรับปรุง๑๘ มีนาคม๒๕๖๓อรญา/ตรวจ๔ พฤษภาคม๒๕๖๓[๑] ราชกิจจานุเบกษา เล่ม ๑๑๖/ตอนที่ ๖ ก/หน้า ๑/๑๖ กุมภาพันธ์๒๕๔๒